Hanes Llofruddiaeth Druenus 


MANNAH DAVIES, 


Ar Fynydd Pencarreg, yn Swydd Gaerfyrddin. 





Cafodd Dafydd Evans ei groei yn Ngharchar Caer- 
fyrddin, Medi 2ìain, 1829, am lofruddio ei gariad-ferch 
Hannah Davies. Cyflawnwyd y weithred anfad ar nos 
Sadwrn, Mehefin 13eg, yn yr un flwyddyn, a deuwyd o hyd 
i gorff briwedig y ferch anffodus ar Fynydd Pencarreg gan 
rai pobl ar eu ffordd i le o addoliad y boreu canlynol, 
mewn afonig fechan, dyfroedd yr hon oeddynt wedi eu 
lliwio gan ei gwaed am tua dwyffilltir.. Cafodd y carcharor 
ei brofi o flaen yr Ynad Goulbourn, ar y I;fed o Fedi ; 
dedfrydwyd efam tua 11eg o'r gloch y nos, a chyn y wawr 
darfu iddo gyfaddef ei euogrwydd wrth ddau gwnstabl 
oeddynt yn gofalu am dano. 





RIGOLION Sir Gaerfyrddin, 
Ac Aberteifi Wiw, 

A phawb o'r Cymry mwynion 
Sy'n rhodio ar dir y byw, 

Gwrandewch ar hyn o hanes 
Truenus i'w goffhau, 

Sy'n rhybudd mawr i'r ie'nctyd, 
Ac hefyd i bob rhai. 


'Nol magu plant yn anwyl, 
A'u meithrin fore a hwyr, 

Pa beth ddaw i'w cyfarfod, 
'Does neb ond Duw a wyr, 
Ond gweddïwn ar yr Arglwydd, 

I'w cadw rhag y Fall, 
Nis gwyddom beth ddaw iddynt, 
O fore hyd y llall. 


'R oedd merch yn mhlwyf Pencarreg, 
Yn swydd Gaerfyrddin fawr, 

A'i henw Hannah Davieg, 
Boed hysbys i chwi nawr; 

A hono mewn gwasanaeth, 
Yn barchus iawn yn bod, 
Yn caru â mab ieuanc 
O gwmpas ugain oed. 


Ond pryfio wnaeth yn feichiog, 
Fel llawer gyda hi, 

A thraethu wnaeth i'w chariad, 
“ Yn feichiog yr wyffi; ” 

A gofyn wnaeth i'w meistres, 
A gai hi ganiatad 

'Fynd adref ar nos Sadwrn, 
I wel'd ei mam a'i thad. 


A'i meistres a ddywedai, 
“O brysia, gwna dy waith, 
Cai fyn'd brydnawn yn gynar, 
Wyth milltir sydd yn faith :” 
Atebai Hannah'n dirion 
A mwynaidd iddi hi, 
“Nid af fi ddim mor gynar, 
Mae cwm'ni gydaf fi.” 


Ond yn yr hwyr cychwynodd, 
I fyn'd tua thy ei thad, 
Heb feddwl fod ei chwm'ni 
O fwriad gwneud ei brad: 
Ac yna boreu dranoeth, 
Rhyw ffermwr ddaeth yn fwyn 
I edrych am ei ddâoedd, 
Ei ddefaid oll a'i ŵyn. 


Fe welai gorff yn gorwedd 
Yn farwol ar y ma's, 
A'r gwaed yn mhell o amgylch 
Yn lliwio'r borfa lâs; 
A'i gên oedd wedi ei thori, 
A phont ei hysgwydd hi; 
Ei breichiau hardd bron ymaith, 
A'i borddwyd oll yn ddu. 


EA 


Ei gwddf oedd wedi ei dori, 
Mae digon 'nawr o dyst, 
(Echrydus ydyw adrodd !) 
Yn groes o glust i glust! 
Ymdrechodd am ei bywyd 
Tra par'odd ynddi waed, 
Nes oedd yn lliwio'i dillad, 
Ei dwylaw oll, a'i thraed. 


Pan ydoedd gwaed ei chalon 
Yn llifo ar y llawr, 

Yn llanw ei 'sgidiau a'i 'sanau, 
Hi gerddodd bellder mawr ! 

A'r gwaed sydd yno heddyw 
I'w wel'd yn lwybr du, 

Yn gwaeddi'n groch am ddial, 
Am ddwyn ei bywyd cu. 


Dych'mygwn 'nawr ei chlywed 
Yn ymbil arno'n gry', 
“ Gadewch, er mwyn yr Arglwydd, 
Fy mywyd bach i mi! 
Mi'ch cerais i chwi'n anwyl, 
Gwn'es bobpeth er eich mwyn, 
Pa fodd y gall eich calon 
Fy mywyd bach i ddwyn ? 


“ Er 'mod i 'nawr yn feichiog, 
Un gofid ni chewch chwi, 
O'm hachos i a'm plentyn 
Fymywydrho'wch ifi; 
Och! Och! fy anwyl gariad, 
Gwnaf unpeth er mwyn byw, 
Peth melus iawn yw bywyd, 
O! peidiwch, er mwyn Duw.” 


Hi gerddodd'n agos filltir, 
A'i gwaed yn lliwio'r lle, 

Gan ymladd am ei bywyd, 
Ac erfyn arno Íe; 

Ac yntau'r filain gwaedlyd, 
Heb wrando'r eneth wen, 
A holltai'i gên â'r bilwg, 
A thorai ffwrdd ei phen ! 


Ei gwâr a dorodd trwodd, 
A chlwyfai'r dwylaw glân, 
Hi chorff oedd gan y cigydd 
Bron oll yn ddarnau mân ; 
Ni welodd neb fath laddfa 
Fath olwg ar gorff dyn, 
Nac unrhyw ddynes hefyd, 
Fel tystiantb 'nawr bob un : 


Ai chariad hi sydd heddyw 
O fewn y carchar du, 

Yn gwaeddi, “ Gwae (os euog) 
Erioed fy ngeniil!” 

A'i enw David Evans, 
O dylwyth parchus iawn, 

Y rhai sydd bron gwallgofi 
Foreuddydd a phrydnawn. 





A phawb o ffryndiau'r eneth, 
Mewn hiraeth oll fe'u cawn, 
A'i thad a'i mam sydd hefyd 
Mewn tristyd enbyd iawn ; 
Mae thad yn methu cysgu, 
Na gorphwys nos na dydd, 
A'i mam ar golli'i synwyr, 
Ai chalon fach yn brudd. 


Boed hyn o dro yn rhybudd 
I bawb o'r ie'nctyd gwiw, 
I 'mwrthod a'r fath bechod, 
A gweddio mwy ar Dduw 
Am nerth i rodio'r llwybrau 
Sy'n tywys tua'r nen, 
Fel byddont gyda'r Iesu, 
Mewn mwyniant byth. Amen. 


Llanfaeryw [neu Cilcennin.] STEPHEN JONES. 





